CELEX: 62017TN0352
Language: mt
Date: 2017-06-02 00:00:00
Title: Kawża T-352/17: Rikors ippreżentat fit-2 ta’ Ġunju 2017 – Korwin-Mikke vs Il-Parlament

24.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 239/69
            
         Rikors ippreżentat fit-2 ta’ Ġunju 2017 – Korwin-Mikke vs Il-Parlament
   (Kawża T-352/17)
   (2017/C 239/80)
   Lingwa tal-kawża: il-Franċiż
   
      Partijiet
   
   
      Rikorrent: Janusz Korwin-Mikke (Jozefow, il-Polonja) (rappreżentanti: M. Cherchi, A. Daoût u M. Dekleermaker, avukati)
   
      Konvenut: Il-Parlament Ewropew
   
      Talbiet
   
   
               —
            
            
               tiddikjara r-rikors ammissibbli u fondat;
            
         u għaldaqstant,
   
               —
            
            
               tannulla d-deċiżjoni tal-Bureau tal-Parlament Ewropew tat-3 ta’ April 2017;
            
         
               —
            
            
               tannulla d-deċiżjoni preċedenti tal-President tal-Parlament tal-14 ta’ Marzu 2017;
            
         
               —
            
            
               tordna kumpens għad-dannu finanzjarju u morali kkawżat mid-deċiżjonijiet ikkontestati jew talloka lir-rikorrent is-somma ta’ EUR 19 180;
            
         
               —
            
            
               fi kwalunkwe każ, tikkundanna lill-Parlament Ewropew għall-ispejjeż kollha.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               1.
            
            
               L-ewwel motiv ibbażat fuq ksur tal-Artikolu 11 tal-Karta tad-Drittijiet Fundamentali tal-Unjoni Ewropea, tal-prinċipju ġenerali ta’ libertà ta’ espressjoni, moqri flimkien mal-Artikolu 10 tal-Konvenzjoni Ewropea tad-Drittijiet tal-Bniedem u mal-Artikolu 52 tal-Karta tad-Drittijiet Fundamentali, biċ-ċirkustanza partikolari li d-dikjarazzjonijiet koperti mid-deċiżjonijiet ikkontestati kienu maħruġa minn membru tal-Parlamentari Ewropew matul it-twettiq ta’ dmirijietu u fi ħdan il-bini tal-istituzzjonijiet tal-Unjoni Ewropea, kif ukoll ksur tal-Artikolu 166 tar-Regoli ta’ Proċedura tal-Parlament Ewropew, tal-Artikolu 41 tal-Karta tad-Drittijiet Fundamentali, tal-prinċipju ta’ motivazzjoni tal-atti tal-istituzzjonijiet tal-Unjoni Ewropea, tal-Artikolu 296 TFUE, ta’ żball manifest ta’ evalwazzjoni u ta’ eċċess ta’ poter.
            
         
               2.
            
            
               It-tieni motiv ibbażat fuq ksur tal-Artikolu 41 tal-Karta tad-Drittijiet Fundamentali, tal-prinċipju ta’ motivazzjoni tal-atti tal-istituzzjonijiet tal-Unjoni Ewropea, tal-prinċipju ġenerali ta’ proporzjonalità, ta’ żball manifest ta’ evalwazzjoni u ta’ eċċess ta’ poter.